# (明朝)杨基介绍

来源：网络收集 更新时间：2023-01-17

*文学创作杨基以诗著称，亦兼工书画，尤善绘山水竹石。其元末诗作，大多表现维护元代统治立场，入明后，仍眷怀元室。风格异于高启，多不能摆脱元诗靡丽纤细风习，他的无题、香奁诸体尤甚。王世贞批评它颇伤“风雅”（*

**文学创作**

杨基以诗著称，亦兼工书画，尤善绘山水竹石。其元末诗作，大多表现维护元代统治立场，入明后，仍眷怀元室。风格异于高启，多不能摆脱元诗靡丽纤细风习，他的无题、香奁诸体尤甚。王世贞批评它颇伤“风雅”（《艺苑卮言》）。他的写景咏物之作尚有佳品。如《天平山中》：“细雨茸茸湿楝花，南风树树熟枇杷；徐行不记山深浅，一路莺啼送到家。”观察入微，描绘如画，诗人一路沉醉于花香鸟语之中的悠然自得心情跃然纸上。其他如《春草》、《春暮西园杂兴》等诗，亦细腻自然，情景交融。其中名句如“六朝旧恨斜阳里，南浦新愁细雨中”，“一树杨花三日雨，池塘春水绿萍多”等，向为人所称颂。五律《岳阳楼》境界开阔，起结尤入神境。时人以此称杨基为“五言射雕手”。古风《挂剑台》写吴季子讲求信义的坦荡胸怀，形象鲜明，风格苍劲，语言俊爽峭拔，不同于他的其他近体诗风，另开一新境界。

著作有《眉庵集》12卷，补遗 1卷。按古体、歌行、律诗、绝句、长短句及词曲分卷排列。明成化重刻时，江朝宗为之作序。

**作品选摘**

**诗作**

【岳阳楼】

春色醉巴陵，阑干落洞庭。水吞三楚白，山接九疑青。

空阔鱼龙气，婵娟帝子灵。何人夜吹笛，风急雨冥冥。

【梦游西湖】

采莲女郎莲花腮，藕丝衣轻难剪裁。瞥然一见唱歌去，荷花满湖风雨来。

【天平山中】

细雨茸茸湿楝花，南风树树熟枇杷。徐行不记山深浅，一路莺花送到家。

【寓江宁村居病起写怀】

门外春泥一尺深，窗间云气十分阴。寒毡溜雨衾如铁，湿灶凝烟火似金。

酒解驱愁时强饮，诗多感旧懒长吟。贫家不愿千金粟，但得阳乌照晚林。

【春草】

嫩碧柔香远更浓，春来无处不茸茸。六朝旧恨斜阳里，南浦新愁细雨中。

近水欲迷歌扇绿，隔山偏衬舞裙红。平川十里人归晚，无数牛羊一笛风。

【浦口逢春忆禁苑旧游】

春冰消尽草生齐，细雨香融紫陌泥。花里小楼双燕入，柳边深巷一莺啼。

坐临南浦弹流水，步逐东风唱大堤。还忆当年看花伴，锦衣骢马玉门西。

【感秋】

袅袅西风吹逝波，冥冥灏气逼星河。宣王石鼓青苔涩，武帝金盘白露多。

八阵云开屯虎豹，大江潮落见鼋鼍。沅湘一带皆秋草，欲采芙蓉奈晚何！

【长江万里图】

我家岷山更西住，正是岷江发源处。三巴春霁雪初消，百折千回向东去。

江水东流万里长，人今漂泊尚他乡。烟波草色时牵恨，风雨猿声欲断肠。

【登岳阳楼望君山】

洞庭无烟晚风定，春水平铺如练净。君山一点望中青，湘女梳头对明镜。

镜里芙蓉夜不收，水光山色两悠悠。直教流下春江去，消得巴陵万古愁。

【铁笛歌为铁崖先生赋】

铁崖道人吹铁笛，宫徵含嚼太古音。一声吹破混沌窍，一声吹破天地心。一声吹破虎豹闼，彤庭跪献丹康箴。问君何以得此曲，妙谐律吕，可以召阳而呼阴？都将《春秋》一百四十二年笔削手，谱成透天之窍，价重双南金！掉头玉署不肯入，直上弁峰绝顶俯瞰东溟深。王纲《正统》著高论，唾破传癖兼书淫。时人不识我不厌，会有使者征球琳。具区下浸三万六千顷之白银浪，洞庭上立七十二朵之青瑶岑。莫邪老铁作龙吼，丹山凤舞江蛟冷。勗哉宗吾彦所钦，赤泉之盟犹可寻。更吹一声振我青白祖，大鸣盛世，载赓阜财解愠南风琴。

**词作**

【清平乐】

欺烟困雨。拂拂愁千缕。曾把腰肢羞舞女。赢得轻盈如许。

犹寒未暖时光。将昏渐晓池塘。记取春来杨柳，风流全在轻黄。

【浣溪沙·花朝】

鸾股先寻斗草钗。凤头先绣踏青鞋。衣裳宫样不须裁。

软玉镂成鹦鹉架，泥金镌就牡丹牌。明朝相约看花来。

【夏初临】

瘦绿添肥，病红催老，园林昨夜春归。深院东风，轻罗试著单衣。

雨余门掩斜晖。看梅梁、乳燕初飞。荷钱犹小，芭蕉渐长，新竹成围。

何郎粉淡，荀令香销，紫鸾梦远，青鸟书稀。新愁旧恨，在他红药栏西。

记得当时。水晶帘、一架蔷薇。有谁知。千山杜鹃、无数莺啼。

【烛影摇】

红帘花影重重，乱纹匝地无人卷。有谁惆怅立黄昏，疏映宫妆浅。

只有杨花得见。解匆匆、寻芳觅便。多情长在，暮雨回廊，夜香庭院。

曾记扬州，红楼十里东风软。腰肢半露玉娉婷，犹恨蓬山远。

闲闷如今怎遣。看草色、青青似翦。且教高揭，放数点春，一双新燕。

本文档由028GTXX.CN范文网提供，海量范文请访问 https://www.028gtxx.cn